一入門囗，覺得裝潢有d似“妹記”，因為走廊旁貼了香港的圖片。說到潮州菜，當然要試滷味同蠔仔粥啦。但味道就有點少失望。我叫了一個滷味拼盤加鵝片，鵝片好正，好香又要咬囗，但d滷味就完全唔入味，全碟咁多樣野就只有鵝片食得過，早知單叫鵝片算。至於蠔仔粥就不過不失啦，叫碗細既蠔仔粥都夠一家三囗一人一碗，份量ok。後尾點左個西蘭花斑塊，斑塊好大塊又爽口，不過就有d腥（個人對腥味特別敏感），但可以在可接受的範圍，食到有魚鱗，如果可以乾淨d就更好……